Mia Landsem

Mia Sofie Landsem (født 9. april 1997) er en norsk foredragsholder, forfatter, etisk hacker og «datadetektiv» som jobber på nett for å avsløre mennesker bak såkalt hevnporno, eller ulovlig deling av nakenbilder. I tillegg holder hun foredrag, blant annet på skoler, om nettvett og betydningen av samtykke. I august 2020 gav hun ut Trygg på nett, en barne- og ungdomsbok om nettvett.

Landsem ble offentlig kjent for å ha avslørt identiteten til videresendere av nakenbilder som er kommet på avveie, og arbeidet hennes ble blant annet dekket i NRK-programmet «Nakenbildejegeren» (del av serien Viten og vilje), Åsted Norge og Insider Fem. Hun har mottatt flere priser for dette arbeidet, blant annet Jenteprisen 2018 fra Plan, Asans Gullvagina og «Årets veiviser» på UT Awards. Hun har også vært nominert til «Årets navn 2018» i Dagbladet, «Årets trønder 2018» og «Årets modigste kvinne» i Tara. 

Hun har vært norgesmester og dobbelt nordisk mester i taekwondo,  og vunnet flere internasjonale rankingstevner. Hun er tidligere juniorlandslagsutøver.

Bibliografi 
 Trygg på nett (illustrert av Linn Isabel Eielsen), Cappelen Damm, 2020 ISBN 9788202603793

Referanser

Eksterne lenker 
 
 

Norske taekwondoutøvere
Foredragsholdere
Norske forfattere
Hackere